—Мы праехалі па Беларусі. Магчыма, аўтадарогі у нас у Эстоніі крыху лепшыя за вашы. Затое ваша зямля дыхае цяплом і ласкай. У нас на радзіме штогод праводзіцца фестываль “Славянскі вянок”. Аднак да ўзроўню “Дняпроўскіх галасоў” нам яшчэ трэба расці і расці. Проста прашу: прысылайце на наш “Славянскі вянок” штогод хаця б па аднаму калектыву, які несумненна ўпрыгожыць наша свята, унясе ў яго адценне шчырасці і толькі ўласцівай беларусам мудрасці. Дзякуй за гасцінны прыём і прадастаўленую магчымасць нашаму ансамблю народнай песні “Любава” Цэнтра рускай культуры горада Таліна прадэманстраваць на такім высокім узроўні сваё майстэрства.